**Referat fra ledermøte torsdag 12. mai kl. 09.00 – 11.30**

Tilstede: Suzanne Bjørneboe, Jon Refsdal Moe, Ellen Aslaksen, Mira Bartov, Saskia Holmkvist, Karianne Bjellås Gilje, Merete Lingjærde, Jon Ivar Strømmen, Jørn Mortensen (ref.)

-----------------------------------------------------------------------------------------------

1. Kvalitet i høyere utdanning

Kunnskapsdepartementet har bedt institusjonene i UH sektoren om å komme med innspill til stortingsmeldingen om kvalitet i høyere utdanning. Frist er 1. juli.

Vedlagt følger invitasjonen. Det foreslås å nedsette en arbeidsgruppe som produserer et forslag til innspill. Arbeidsgruppen leder av prorektor Merete og suppleres med personell fra seksjon for studier og forskning, samt en eller to dekaner.

*Arbeidsgruppen nedsettes omgående og utvikler en skisse til innspill som sendes rektor, direktør og dekaner. KHiOs innspill skal styrebehandles 14. juni. Dokumentet må derfor ferdigstilles innen utgangen av mai.*

2. Orienteringer:

- Oppfølging Zurich v/rektor

*Notatet ferdigstilles fra rektor og sendes dekaner på høring før det oversendes til direktør.*

- Medlemmer i arbeidsgruppene STRATEGIPROSESS 2016. v/rektor

*Rektor etterlyste flere avdelingsinnspill på medlemmer i arbeidsgruppene. Frist 19.5.*

- Rapportering tilbake til LMU. v/prorektor

*Prorektor etterlyste eventuelle saker fra avdelingene. Frist 19.5.*

- Ledelsesmiddag 16. juni(?) v/ rektor

*Rektor, direktør og prorektor inviterer på ledermiddag mandag 13. juni. Sted kommer i egen invitasjon.*

3. Plankalender 2016/17

Vedlagt følger plankalenderen for 2016/17.

Ledermøtet går igjennom og avklarer eventuelle uklarheter.

*Ledermøtet gikk gjennom plankalenderen. Oppdatert versjon ligger på T: Felles planlegging: Plankalender*

4. Semesterstart august 2016

v/rektor og prorektor

*Semesterstart er 15. august.*

*Kl. 09.00 – Avdelingsvis åpning*

*Kl. 13.00 – Felles møte for nye studenter*

*Kl. 15.00 – Felles møte for nye utenlandske studenter*

*Kl. 17.00 – Felles åpning med offentlig program på campusplassen. Utdeling av Kunsthøgskolens æresprofessorat?*

5. Utdanning på tvers

Det er en uttalt målsetting å legge til rette for at studentene [fortrinnsvis masterstudentene] på Kunsthøgskolen skal kunne velge studiepoenggivende undervisning [i form av emner(?)] på tvers av studieprogrammene. Dette fordrer en struktur som gir anledning til å velge, og det fordrer at det enkelte program tydeliggjør om og hvor mye som kan velges. Hvor er utfordringene?

Ledermøtet tar stilling til hvordan dette skal utvikles.

*Det kan utvikles ulike former for undervisning på tvers:*

*- Felles undervisning hvor lærere fra ulike avdelinger/program samarbeider om undervisning som gir studiepoeng innenfor rammen av allerede eksisterende ulike emner.*

*- Etablering av et system der ulike programmer lar deler av innholdet kunne velges fra andre programmer (emneutveksling).*

*Dekanene stiller seg bak en utvikling av ulike modeller for undervisning på tvers.*

*Seksjon for studier- og forskning utvikler et design med konsekvenser for studieprogrammene som involveres. Det bør være en oppgave også å se dette i sammenheng med studietilbudet på andre undervisningsinstitusjoner som kan ha interessante/nyttige emner for våre studenter (AHO, NMH, Filmskolen, Scenekunstakademiet i HiØ)*

6. Eventuelt